|  |  |  |
| --- | --- | --- |
| 1江南  （汉乐府）  江南可采莲，  莲叶何田田，鱼戏莲叶间。  鱼戏莲叶东，鱼戏莲叶西，  鱼戏莲叶南，鱼戏莲叶北。 | 2刺勒歌  （南北朝民歌）  刺勒川，阴山下，  天似穹庐，笼盖四野。  天苍苍，野茫茫，  风吹草低见牛羊。 | 3咏 鹅  [唐][骆宾王](https://so.gushiwen.org/author_714.aspx) 鹅、鹅、鹅， 曲项向天歌。 白毛浮绿水， 红掌拨清波。 |
| 4风  李峤  解落三秋叶，  能开二月花。  过江千尺浪，  入竹万竿斜。 | 5春晓  【唐－孟浩然】  春眠不觉晓，  处处闻啼鸟。  夜来风雨声，  花落知多少？ | 6静夜思  【唐－李白】  床前明月光，  疑是地上霜。  举头望明月，  低头思故乡。 |
| 7古朗月行  【唐－李白】  小时不识月，  呼作白玉盘。  又疑瑶台镜，  飞在青云端。 | 8登鹳雀楼  [ 唐 ] 王之涣  白日依山尽，  黄河入海流。  欲穷千里目，  更上一层楼。 | 9鹿柴  王维 (唐)  空山不见人，  但闻人语响。  返景入深林，  复照青苔上。 |
| 10池上  作者：白居易 (唐)  小娃撑小艇，  偷采白莲回。  不解藏踪迹，  浮萍一道开。 | 11长歌行  汉乐府  青青园中葵，朝露待日晞。  阳春布德泽，万物生光辉。  常恐秋节至，焜黄华叶衰。  百川东到海，何时复西归。  少壮不努力，老大徒伤悲。 | 12咏柳  [唐]贺知章  碧玉妆成一树高，  万条垂下绿丝绦。  不知细叶谁裁出，  二月春风似剪刀。 |
| 13回乡偶书  [唐]贺知章  少小离家老大回，  乡音无改鬓毛衰。  儿童相见不相识，  笑问客从何处来。 | 14元日  王安石 (宋)  爆竹声中一岁除，  春风送暖入屠苏。  千门万户曈曈日，  总把新桃换旧符。 | 15绝 句  [唐]杜甫  两个黄鹂鸣翠柳，  一行白鹭上青天。  窗含西岭千秋雪，  门泊东吴万里船。 |
| 16小儿垂钓  [唐]胡令能  蓬头稚子学垂纶，  侧坐莓苔草映身。  路人借问遥招手，  怕得鱼惊不应人。 | 17赋得古原草送别  [唐]白居易  离离原上草，一岁一枯荣。  野火烧不尽，春风吹又生。  远芳侵古道，睛翠接荒城。  又送王孙去，萋萋满别情。 | 18悯农（一）  [唐]李绅  锄禾日当午，  汗滴禾下土。  谁知盘中餐，  粒粒皆辛苦。 |
| 19悯农（二）  【唐】 李绅  春种一粒栗，  秋收万颗子。  四海无闲田，  农夫犹饿死。 | 20村居  【清－高鼎】  草长莺飞二月天，  拂堤杨柳醉春烟。  儿童散学归来早，  忙趁东风放纸鸢。 | 21所见  【清－袁牧】  牧童骑黄牛，  歌声振林樾。  意欲捕鸣蝉，  忽然闭口立。 |
| 22小池  【宋－杨万里】  泉眼无声惜细流，  树阴照水爱晴柔。  小荷才露尖尖角，  早有蜻蜓立上头。 | 23《寻隐者不遇》  作者:贾岛  松下问童子，  言师采药去。  只在此山中，  云深不知处。 | 24九月九日忆山东兄弟  [唐]王维  独在异乡为异客，  每逢佳节倍思亲。  遥知兄弟登高处，  遍插茱萸少一人。 |
| 25.望庐山瀑布  [唐]李白  日照香炉生紫烟，  遥看瀑布挂前川。  飞流直下三千尺，  疑是银河落九天。 | 26.赠汪伦  [唐]李白  李白乘舟将欲行，  忽闻岸上踏歌声。  桃花潭水深千尺，  不及汪伦送我情。 | 27.黄鹤楼送孟浩然之广陵  [唐]李白  故人西辞黄鹤楼，  烟花三月下扬州。  孤帆远影碧空尽，  唯见长江天际流。 |
| 28出塞  王昌龄  秦时明月汉时关，  万里长征人未还。  但使龙城飞将在，  不教胡马渡阴山。 | 29望天门山  [唐]李白  天门中断楚江开，  碧水东流至此回。  两岸青山相对出，  孤帆一片日边来。 | 30江畔独步寻花  [唐]杜甫  黄四娘家花满蹊，  千朵万朵压枝低。  留连戏蝶时时舞，  自在娇莺恰恰啼。 |
| 31早发白帝城  李白 (唐)  朝辞白帝彩云间，  千里江陵一日还。  两岸猿声啼不住，  轻舟已过万重山。 | 32春 日  [宋]朱 熹  胜日寻芳泗水滨，  无边光景一时新。  等闲识得东风面，  万紫千红总是春。 | 33墨梅  王冕 (元)  我家洗砚池头树，  朵朵花开淡墨痕。  不要人夸颜色好，  只留清气满乾坤。 |
| 34游子吟  [唐]孟郊  慈母手中线，游子身上衣。  临行密密缝，意恐迟迟归。  谁言寸草心，报得三春晖。 | 35早春呈水部张十八员外  韩愈  天街小雨润如酥，  草色遥看近却无。  最是一年春好处，  绝胜烟柳满皇都。 | 36渔歌子  [唐]张志和  西塞山前白鹭飞，  桃花流水鳜鱼肥。  青箬笠，绿蓑衣，  斜风细雨不须归。 |
| 37望洞庭  [唐]刘禹锡  湖光秋月两相和，  潭面无风镜未磨。  遥望洞庭山水翠，  白银盘里一青螺。 | 38浪淘沙  [唐]刘禹锡  九曲黄河万里沙，  浪淘风簸自天涯。  如今直上银河去，  同到牵牛织女家。 | 39忆江南  [唐]白居易  江南好，风景旧曾谙。  日出江花红胜火，  春来江水绿如蓝。  能不忆江南？ |
| 40饮湖上初晴后雨  　 [宋]苏轼  水光潋滟晴方好，  山色空蒙雨亦奇。  欲把西湖比西子，  淡妆浓抹总相宜。 | 41惠崇春江晚景  [宋]苏轼  竹外桃花三两枝，  春江水暖鸭先知。  蒌蒿满地芦芽短，  正是河豚欲上时。 | 42蜂  罗隐 (唐)  不论平地与山尖，  无限风光尽被占。  采得百花成蜜后，  为谁辛苦为谁甜。 |
| 43四时田园杂兴  [宋]范成大  昼出耕田夜绩麻，  村庄儿女各当家。  童孙未解供耕织，  也傍桑阴学种瓜。 | 44四时田园杂兴  [ 宋 ] 范成大  宋代：范成大  梅子金黄杏子肥，  麦花雪白菜花稀。  日长篱落无人过，  惟有蜻蜓蛱蝶飞。 | 45乡村四月  [宋]翁卷  绿遍山原白满川，  子规声里雨如烟。  乡村四月闲人少，  才了蚕桑又插田。 |
| 46别董大  【唐】高适  千里黄云白日曛，  北风吹雁雪纷纷。  莫愁前路无知己，  天下谁人不识君。 | 47山行  唐·杜牧  远上寒山石径斜，  白云生处有人家。  停车坐爱枫林晚,，  霜叶红于二月花。 | 48清 明  ［唐］杜牧  清明时节雨纷纷，  路上行人欲断魂。  借问酒家何处有？  牧童遥指杏花村。 |
| 49江南春  ［唐］杜牧  千里莺啼绿映红，  水村山郭酒旗风。  南朝四百八十寺，  多少楼台烟雨中。 | 50江上渔者  宋 范仲淹  江上往来人，  但爱鲈鱼美。  君看一叶舟，  出没风波里。 | 51泊船瓜洲  王安石 (宋)  京口瓜洲一水间，  钟山只隔数重山。  春风又绿江南岸，  明月何时照我还。 |
| 52凉州词  [ 唐 ] 王之涣  黄河远上白云间，  一片孤城万仞山。  羌笛何须怨杨柳，  春风不度玉门关。 | 53凉州词  [ 唐 ] 王翰  葡萄美酒夜光杯，  欲饮琵琶马上催。  醉卧沙场君莫笑，  古来征战几人回？ | 54芙蓉楼送辛渐  [ 唐 ] 王昌龄  寒雨连江夜入吴，  平明送客楚山孤。  洛阳亲友如相问，  一片冰心在玉壶。 |
| 55晓出净慈寺送林子方  杨万里 (宋)  毕竟西湖六月中，  风光不与四时同。  接天莲叶无穷碧，  映日荷花别样红。 | 56题西林壁  苏轼 (宋)  横看成岭侧成峰，  远近高低各不同。  不识庐山真面目，  只缘身在此山中。 | 57送元二使安西  王维 (唐)  渭城朝雨浥轻尘，  客舍青青柳色新。  劝君更尽一杯酒，  西出阳关无故人。 |
| 58塞下曲  卢纶  月黑雁飞高，  单于夜遁逃。  欲将轻骑逐，  大雪满弓刀。 | 59游园不值  叶绍翁 (宋)  应怜屐齿印苍苔，  小扣柴扉久不开。  春色满园关不住，  一枝红杏出墙来。 | 60春夜喜雨  杜甫 (唐)  好雨知时节，当春乃发生。  随风潜入夜，润物细无声。  野径云俱黑，江船火独明。  晓看红湿处，花重锦官城。 |
| 61《枫桥夜泊》  张继  月落乌啼霜满天，  江枫渔火对愁眠。  姑苏城外寒山寺，  夜半钟声到客船。 | 62滁州西涧  韦应物 (唐)  独怜幽草涧边生，  上有黄鹂深树鸣。  春潮带雨晚来急，  野渡无人舟自横。 | 63书湖阴先生壁  王安石 (宋)  茅檐长扫静无苔，  花木成畦手自栽。  一水护田将绿绕，  两山排闼送青来。 |
| 64六月二十七日望湖楼醉书  苏轼 (宋)  黑云翻墨未遮山，  白雨跳珠乱入船。  卷地风来忽吹散，  望湖楼下水如天。 | 65夏日绝句  李清照 (宋)  生当作人杰，  死亦为鬼雄。  至今思项羽，  不肯过江东。 | 66三衢道中  曾几 (宋)  梅子黄时日日晴，  小溪泛尽却山行。  绿阴不减来时路，  添得黄鹂四五声。 |
| 67示儿  陆游 (宋)  死去元知万事空，  但悲不见九州同。  王师北定中原日，  家祭无忘告乃翁。 | 68秋夜将晓出篱门迎凉有感  陆游 (宋)  迢迢天汉西南落，  喔喔邻鸡一再鸣。  壮志病来消欲尽，  出门搔首怆平生。 | 69晓出净慈寺送林子方  杨万里 (宋)  毕竟西湖六月中，  风光不与四时同。  接天莲叶无穷碧，  映日荷花别样红。 |
| 70观书有感  朱熹 (南宋)  半亩方塘一鉴开，  天光云影共徘徊。  问渠那得清如许？  为有源头活水来。 | 71题临安邸  南宋 林升  山外青山楼外楼，  西湖歌舞几时休。  暖风熏得游人醉，  直把杭州作汴州。 | 72江雪  柳宗元 (唐)  千山鸟飞绝，  万径人踪灭。  孤舟蓑笠翁，  独钓寒江雪。 |
| 73石灰吟  于谦 (明)  千锤万凿出深山，  烈火焚烧若等闲。  粉身碎骨全不怕，  要留清白在人间。 | 74竹石  清 郑燮xie  咬定青山不放松，  立根原在破岩中。  千磨万击还坚劲，  任尔东西南北风。 | 75己亥杂诗  [ 清 ] 龚自珍  九州生气恃风雷，  万马齐喑究可哀。  我劝天公重抖擞，  不拘一格降人才。 |